Amur

Amur (, , , «Ibai beltza», , «Dragoi Beltzaren ibaia») ekialdeko Asiako ibaia da, ekialdeko Errusia eta ipar-ekialdeko Txinaren arteko muga egiten duena. 4.354 km-ko luzera du, eta munduko bederatzigarren ibairik luzeena da.

Ekialde Urruneko nabigazio bide guztiz garrantzitsua da, neguko izoztea luzea eta udako uholdeak handiak diren arren. Amur ibaiko arrainik handiena kaluga da, batzuetan 5,6 metro luze dena.C. Michael HOGAN (2013): Amur River Encyclopedia of Earth. Eoearth.org

 Geografia 
Kenteko ekialdetik (Mongolia) datorren Txilka eta Daxing'an mendilerroko mendebaldetik (ipar-ekialdeko Txina) datorren Argun ibaiek bat egitean eratzen da. Handik aurrera 2.824 km luze da, 4.354 km luze Argun ibaiaren iturburutik aurrera. Muga egiten du Errusia eta Txina (Mantxuria) artean, ibilbidearen parterik luzeenean eta Sakhalin golkoan Okhotskeko itsasora isurtzen da, Tartariako itsasartearen iparraldean, Nikolayevsk-na-Amure hiriaren ondoan.

 Ibaiadar nagusiak 
 Txilka ibaia.
 Argun ibaia.
 Zeia ibaia.
 Bureya ibaia.
 Songhua ibaia.
 Ussuri ibaia.
 Amgun ibaia.

 Hiri nagusiak 
 Huma (Txina)
 Blagovexxensk (Errusia)
 Heihe (Txina)
 Jiayin (Txina)
 Tongjiang (Txina)
 Fuyuan (Txina)
 Khabarovsk (Errusia)
 Komsomolsk-na-Amure (Errusia)
 Amursk (Errusia)
 Nikolayevsk-na-Amure (Errusia)

 Hidrometria 
Amur ibaiaren emaria 1933-1990 bitartean neurtua izan da Komsomolsk-na-AmurenAmour ibaia Komsomolsken Grdc.sr.unh.edu. Gune horretan, drainatutako eremuak 1.730.000 km² ditu, arro osoaren % 93,2. Bertan urteko batez besteko emaria 9.874 m³/s da; emari handiena irailean du (20.813 m³/s) eta txikiena martxoan (1.058 m³/s).

'''Amur ibaiaren batezbesteko emariak (m³/s), Komsomolsk-na-Amuren neurtuakDatuak: 1933 eta 1990 artean

 Erreferentziak 

 Kanpo estekak 

Kategoria:Txinako ibaiak
Kategoria:Errusiako ibaiak
Kategoria:Muga egiten duten ibaiak
Kategoria:Txina-Errusia muga
Kategoria:Ipar-ekialdeko Asiako geografia